Author: agenda0
Company: agenda

N á v r h

K O M U N I K É

	Vláda Slovenskej republiky dňa ................. prerokovala a schválila návrh zákona o verejnom ochrancovi práv.
Návrh zákona o verejnom ochrancovi práv sa predkladá na vykonanie ústavného zákona č. 90/2001 Z.z., ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Novelizáciou ôsmej hlavy Ústavy Slovenskej republiky sa zakotvil inštitút verejného ochrancu práv. Taktiež v uznesení vlády Slovenskej republiky č. 45 zo 17. januára, prijatého k Plánu legislatívnych úloh vlády Slovenskej republiky na rok 2001, je táto úloha zaradená ako prioritná úloha v mesiaci september i pod poradovým číslom 23.
	Podľa čl. 151a ods. 1 Ústavy Slovenskej republiky verejný ochranca práv je nezávislý orgán, ktorý sa v rozsahu a spôsobom ustanoveným zákonom po-dieľa na ochrane základných práv a slobôd fyzických osôb a právnických osôb pri konaní, rozhodovaní alebo nečinnosti orgánov verejnej správy, ak je ich ko-nanie, rozhodovanie alebo nečinnosť v rozpore s právnym poriadkom alebo princípmi demokratického a právneho štátu. 
Týmto osobitným zákonom je predložený návrh zákona o verejnom och-rancovi práv, ktorý ustanovuje postavenie verejného ochrancu práv, podmienky výkonu jeho funkcie, jeho pôsobnosť, spôsob právnej ochrany a uplatňovanie práv fyzických osôb a právnických osôb.